Diari Oficial de la Generalitat Valenciana


Sumari del DOGV 8076, del 04-07-2017 (2017/5261)

Notificació de la sentència dictada en el procediment de divorci contenciós número 1051/2016.
---------------------------------------------------------------------------------------------

### Dades del document

Número de DOGV
:   8076

Data del DOGV
:   04-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5261


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1051/2016. [2017/5261]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 001051/2016, seguides a instàncies de Cynthia Gladys Villarroel Antezana contra Óscar Santos Montaño Álvarez, en situació de rebel·lia i parador ignorat, en què en data 19 d'abril d'enguany s'ha dictat la sentència que té la part dispositiva que és com segueix:  
  
«Dispositiva  
Estime la demanda interposada per Cynthia Gladys Villarroel Antezana contra Óscar Santos Montaño Álvarez, en què ha sigut part el Ministeri Fiscal, i declare:  
1. Dispose el divorci i la dissolució del matrimoni format per Cynthia Gladys Villarroel Antezana i Óscar Santos Montaño Álvarez, amb tots els efectes que hi són inherents.  
2. Declare revocats els consentiments i poders que qualsevol dels cònjuges haja atorgat a favor de l'altre, i cessa la possibilitat, llevat de pacte en contra, de vincular els béns privatius de l'altre cònjuge en l'exercici de la potestat domèstica.  
3. Amb el manteniment de la pàtria potestat compartida, encomane a la mare, Cynthia Gladys Villarroel Antezana, la guarda i custòdia dels fills menors d'edat del matrimoni, i l'exercici en exclusiva de les facultats de la pàtria potestat.  
4. El pare podrà visitar i tindre amb ell els seus fills menors d'edat, amb un acord previ entre les parts, sense que les visites incloguen pernocta.  
5. El progenitor no custodi haurà de contribuir als aliments dels fills del matrimoni amb la quantitat de 150 euros mensuals per a cada un d'ells (450 € mensuals en total), pagadors de bestreta, dins dels cinc primers dies de cada mes, en el compte corrent o llibreta d'estalvi que a aquest efecte designe la demandant.  
Aquesta quantitat s'actualitzarà anualment amb efectes de primer de gener de cada any, en proporció a les variacions que experimenten els índexs de preus de consum, segons l'Institut Nacional d'Estadística o organisme que el substituïsca.  
Les despeses extraordinàries dels fills del matrimoni, necessàries o consensuades per les parts, les abonaran a mitges ambdós progenitors.  
  
No pertoca fer un pronunciament exprés sobre la imposició de costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà de presentar per escrit davant d'aquest jutjat dins del termini de 20 dies, amb la indicació de la infracció comesa segons el parer de la persona recurrent, en el qual s'acompanyarà un resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Óscar Santos Montaño Álvarez, en situació de rebel·lia i parador ignorat, expedisc i firme aquest edicte.  
  
València, 12 de juny de 2017.- La lletrada de l'Administració de justícia: Alicia Ordeig Rabadán.